1991L0498 — DA — 01.01.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date

Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..

Berigtiget ved:

▼B

RÅDETS DIREKTIV

af 29. juli 1991

om betingelserne for indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød

(91/498/EØF)

RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til Det Økonomiske og Sociale Udvalg ( 3 ), og ud fra følgende betragtninger: ud fra følgende betragtninger: Fersk kød er anført på listen i Traktatens bilag II; markedsføring heraf udgør en indtægtskilde for en stor del af landbrugsbefolkningen; for at sikre en rationel udvikling i denne sektor, øge produktiviteten og gradvist at fastlægge betingelserne i det indre marked er der på fællesskabsplan fastsat sundhedsbestemmelser for produktion og markedsføring ved direktiv 64/422/EØF ( 4 ), som ændret og kodificeret ved direktiv 91/497/EØF ( 5 ); det er muligt, at virksomheder på grund af særlige forhold ikke pr. 1. januar 1993 vil kunne overholde alle de særlige bestemmelser, der er fastsat; for at tage hensyn til lokale forhold eller for at undgå brat lukning af virksomheder bør der fastsættes en ordning med begrænsede og midlertidige undtagelser for virksomheder, som er i drift før den 1. januar 1992; indrømmelse til visse virksomheder af undtagelse fra de særlige EF-sundhedsbestemmelser berører ikke det forhold, at al produktion og markedsføring er underkastet de hygiejnebestemmelser, der er fastsat i direktiv 64/433/EØF; det er vigtigt, at sådanne undtagelser kontrolleres af Kommissionen for at forebygge enhver risiko for misbrug; med henblik herpå bør der anvendes en fremgangsmåde, som i Den Stående Veterinærkomité omfatter et snævert og effektivt samarbejde mellem Kommissionen og medlemsstaterne — UDSTEDT FØLGENDE DIREKTIV:

Artikel 1

Medlemsstaterne påser med virkning fra den 1. januar 1996, at

— alle virksomheder overholder kravene i direktiv 64/433/EØF

— kød hidrørende fra disse virksomheder forsynes med det sundhedsmærke, der er nævnt i kapitel X i bilag I til direktiv 64/433/EØF eller, for de virksomheder der er omhandlet i artikel 4 i nævnte direktiv, med det sundhedsmærke, der er nævnt i stk. 3 i nævnte artikel.

Artikel 2

1. Medlemsstaterne kan indtil den 31. december 1995 ► ► , for Sverige dog indtil den 31. december 1996 og for Østrig og Finland indtil den 31. december 1997, ◄ ◄ godkende, at virksomheder, som på datoen for dette direktivs meddelelse ikke findes at opfylde kravene for autorisation i direktiv 64/433/EØF, undtages fra visse af kravene ►C1 i bilag 1, punkt 1 til 14, ◄ i direktiv 64/433/EØF, såfremt kødet fra disse virksomheder er forsynet med det nationale stempel.

2. De i stk. 1 nævnte undtagelser kan kun indrømmes virksomheder, der inden den 1. april 1992 har indgivet en anmodning herom til den kompetente nationale myndighed.

Anmodningen skal ledsages af en plan over og et program for arbejdet med angivelse af, hvornår virksomhederne kan opfylde de i ►C1 første afsnit ◄ nævnte krav.

Hvis der anmodes om finansiel støtte fra Fællesskabets side, vil kun anmodninger om projekter, der opfylder kravene i direktiv 64/433/EØF, kunne accepteres.

Medlemsstaterne skal inden den 1. juli 1992 ► ► , for Østrig, Finland og Sverige straks fra tiltrædelsestraktatens ikrafttrædelsesdato, ◄ ◄ sende Kommissionen en fortegnelse over de virksomheder, som de har til hensigt at indrømme undtagelser. Denne fortegnelse skal for hver enkelt virksomhed nøje angive, hvilke undtagelsesbestemmelser der er tale om, og for hvilket tidsrum de skal gælde, hvorledes virksomhedens kød kontrolleres, og hvem der skal foretage kontrollen.

Den nationale autorisation til virksomheder, der ikke har indgivet anmodning om undtagelse på den dato, der er nævnt i første afsnit, eller hvis anmodning er afslået af den pågældende medlemsstat, skal tilbagekaldes inden den 1. januar 1993.

Efter at have modtaget den i fjerde afsnit nævnte fortegnelse fra en medlemsstat har Kommissionen en frist på to måneder til at undersøge denne fortegnelse og at forelægge den, eventuelt i ændret form, for Den Stående Veterinærkomité, som udtaler sig efter fremgangsmåden i artikel 6.

3. Fortegnelsen over virksomheder, der er indrømmet undtagelser offentliggøres af Kommissionen.

Artikel 3

Artikel 2 i Rådets direktiv 88/409/EØF af 15. juni 1988 om sundhedsbestemmelser for kød til hjemmemarkedet og om størrelserne for den afgift, der i henhold til direktiv 85/73/EØF skal opkræves ved undersøgelse af sådant kød ( 6 ), affattes med virkning fra den 1. juli 1992 således:

»Artikel 2

Medlemsstaterne træffer fra den 1. januar 1996 de nødvendige foranstaltninger for at sikre, at alt fersk kød, der er produceret på deres område med henblik på markedsføring i dette område, kommer fra en virksomhed, der er autoriseret i overensstemmelse med bestemmelserne i direktiv 64/433/EØF.«

Artikel 4

Indtil den 31. december 1997 kan Den Hellenske Republik i ugunstigt stillede og tyndt befolkede områder, der fastsættes efter fremgangsmåden i artikel 6, fortsætte den slagtning af får og geder, der i perioden 15. februar til 15. maj finder sted i lokaler, som ikke opfylder kravene i bilag I og II til direktiv 64/433/EØF, og indrømme undtagelser med hensyn til kravet om varmt vand i punkt 2, litra a), i bilag II til nævnte direktiv.

Den Hellenske Republik påser, at kød, der er produceret i henhold til denne undtagelse, kun markedsføres i Grækenland, og først efter at en embedsdyrlæge har foretaget undersøgelse efter slagtningen og forsynet kødet med det i artikel 4, litra A, nr. 3, i direktiv 64/433/EØF, nævnte stempel.

Rådet foretager en fornyet gennemgang af denne artikel på grundlag af en rapport fra Kommissionen ledsaget af eventuelle forslag, som det træffer afgørelse om med kvalificeret flertal.

Artikel 5

Forbundsrepublikken Tyskland kan efter fremgangsmåden i artikel 6 indrømmes en yderligere frist for så vidt angår virksomheder beliggende i Länderne i den tidligere Tyske Demokratiske Republik i forbindelse med de igangværende omstruktureringsplaner.

Artikel 6

Når der henvises til fremgangsmåden i denne artikel, anvendes bestemmelserne i artikel 16 i direktiv 64/433/EØF.

Artikel 7

Medlemsstaterne sætter de nødvendige love og administrative bestemmelser i kraft for at efterkomme artikel 2, stk. 2, den 1. januar 1992 og de øvrige bestemmelser i dette direktiv den 1. januar 1993. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 8

Dette direktiv er rettet til medlemsstaterne.

( 1 ) EFT nr. C 84 af 2. 4. 1990, s. 100.

( 2 ) EFT nr. C 183 af 15. 7. 1991.

( 3 ) EFT nr. C 332 af 31. 12. 1990, s. 62.

( 4 ) EFT nr. 121 af 29. 7. 1964, s. 2012/64.

( 5 ) Se side 69 i denne Tidende.

( 6 ) EFT nr. L 194 af 22. 7. 1988, s. 28.